РОТАРИ ИНТЕРНЕШЪНЪЛ ДИСТРИКТ 2482 – БЪЛГАРИЯ

РОТАРИ КЛУБ ….

**Правилник на Ротари клуб …..**

*Този правилник допълва Стандартната конституция на Ротари клуба и установява общите практики на клуба. Клаузите в този документ са задължителни за всички членове на клуба. Те отразяват практиките на клуба и не противоречат на конституцията и правилника на РИ, стандартната конституция на Ротари клуба (с изключение на позволеното) и Кодекса с ротарианските практики.*

|  |  |  |
| --- | --- | --- |
| **Член** | **Тема** | **страница** |
|  | Определения | 2 |
|  | Борд на директорите | 2 |
|  | Избори и мандати | 2 |
|  | Задължения на офицерите | 3 |
|  | Срещи | 3 |
|  | Такси и членски внос | 4 |
|  | Метод на гласуване | 4 |
|  | Комисии | 4 |
|  | Финанси | 5 |
|  | Метод на избиране на членове | 5 |
|  | Изменения | 5 |

Член 1. Определения

1. Борд – Съветът на директорите на този клуб

2. Директор – член на съвета на директорите на този клуб

3. Член – член на този клуб, който не е почетен член

4. Кворум – минималният брой участници, които трябва да присъстват по време на гласуване: една втора (1/2) от клубните членове за клубни решения и мнозинството от директорите за решения на клубния борд

5. РИ – Ротари Интернешънъл

6. Година – дванайсетмесечният период, който започва на 1 юли

Член 2. Борд на директорите

Управляващият орган на този клуб е Бордът на директорите, който включва 9 членове на клуба, а именно президентът, последният паст президент, елект президентът (или номини президентът, ако не е избран правоприемник), вице­президентът, секретарят, касиерът и церемониалмайсторът и двама директори, избрани в съответствие с Член 3, Параграф 1 от този правилник

*Стандартната конституция на Ротари клуба изисква клубният правилник да включва член 2. Гореизброените офицери трябва да бъдат членове на клубния борд. Бордът на вашия клуб може да има допълнителни членове като вице-президента, президента номини, церемониалмайстора или други директори. Ако вашият клуб има сателитен клуб, включете и членовете на техния клубен борд в този член.*

Член 3. Избори и мандати

**Параграф 1** – Един месец преди срещата за избор, членовете номинират кандидати за президент, вице-президент, секретар, касиер и всяка отворена позиция за директор. Номинациите могат да бъдат представени от комисия по номинациите или от редови членове, или по двата начина едновременно.

**Параграф 2** – Кандидатите, получили мнозинство от гласовете за всеки пост, се обявяват за избрани на съответната длъжност.

**Параграф 3** – Свободно място в Борда или на която и да било от ръководните длъжности, се попълва с решение на останалите директори.

**Параграф 4** – Свободно място сред постовете на който и да било от новоизбраните офицери или директори, се попълва с решение на останалите елект-директори.

**Параграф 5** – Мандатите за длъжността на всяка роля са:

Президент – една година

Вице-президент - \_една година

Касиер - \_\_\_\_\_\_\_\_\_

Секретар - \_\_\_\_\_\_\_\_

Церемониалмайстор - \_\_\_\_\_\_\_\_

Директор -една година

*Стандартната конституция на Ротари клуба изисква Правилникът на вашия клуб да конкретизира изборния процес. Ако се използва номинационен комитет, включете данни как той се назначава. Мандатът за поста на клубния президент се определя на една година в Стандартната конституция на Ротари клуба. Когато не бъде избран наследник, мандатът на настоящия президент може да бъде удължен с още една година.*

Член 4. Задължения на офицерите

**Параграф 1** – Президентът председателства срещите на клуба и на Борда.

**Параграф 2** – Последният паст президент служи като директор на клубния борд.

**Параграф 3** – Елект президентът се подготвя за своя мандат и служи като директор.

**Параграф 4** –Вице-президентът председателства срещите на клуба и Борда, когато президентът отсъства.

**Параграф 5** – Директорът присъства на срещите на клуба и борда.

**Параграф 6** – Секретарят води архив на членския състав и присъствието.

**Параграф 7** – Касиерът държи под свое попечителство всички средства и осигурява годишното им осчетоводяване.

**Параграф 8** – Церемониалмайсторът поддържа реда на клубните срещи.

*Вижте наръчниците за лидерите на Ротари клубовете за подробни данни за ролите на клубните офицери.*

Член 5. Срещи

**Параграф 1** – Годишната среща на този клуб се провежда не по-късно от 31 декември за избор на офицерите и директорите, които ще служат през следващата ротарианска година.

**Параграф 2** – Редовните седмични срещи на този клуб се провеждат в понеделник от 18:00 часа. Всеки клубен член следва да бъде надлежно известен за всяка промяна в редовната среща или за нейното отлагане.

**Параграф 3** Клубът не обсъжда решения или предложения настоящият клуб да поеме задължение по какъвто и да било въпрос, преди да са разгледани от Борда. Ако бъдат предложени по време на клубна среща, подобни решения или предложения следва да бъдат отнесени до вниманието на Борда. По изключение, ако са налице основателни причини, клубът може да вземе решение по неотложни въпроси, които не са разглеждани в Борда и са поставени на същата седмична сбирка след обсъждане

**Параграф 3** – Редовните срещи на Борда на директорите се провеждат всеки месец. Специални заседания на Борда на директорите се свикват от президента по негова преценка или по искане на двама директори след надлежно предизвестие.

*Стандартната конституция на Ротари клуба изисква Правилникът на клуба да включва член 5, параграф 2.*

Член 6. Такси и членски внос

Параграф 1. Размерът на членският внос се определя ежегодно, заедно с приемането на бюджета. Той се плаща ежемесечно или на две шестмесечни вноски - до 15 /петнадесети/ май и до 15 /петнадесети/ ноември с разбирането, че част от всяко полугодишно плащане се използва за плащане на членския внос към РИ и дистрикта, абонамента на клубния член за официалното списание на РИ.

**Параграф 2. Новоприети активни членове на клуба заплащат встъпителна такса в размер на полугодишен членски внос.**

**Параграф 3. При отсъствие от събития свързани с проекти и набиране на средства за каузи, за провеждането на които има решение на клуба,** отсъстващите членове заплащат вноската, определена като куверт за събитието.

*Стандартната конституция на Ротари клуба изисква Правилникът на клуба да включва член 6.*

Член 7. Метод на гласуване

Този клуб взема своите решения чрез явно гласуване или с вдигане на ръка освен в случаите на избор на офицери и директори, когато се използва тайно гласуване. Бордът може да определи някои специфични решения да се вземат с тайно гласуване вместо с явно. Гласуването може да се извършва лично, чрез пълномощник, по електронна поща, чрез конферентна връзка и по всеки друг съвременен начин, стига да осигурява достатъчно разбираем и ясен вот съгласно чл. 7. Параграф 1 на Стандартната конституция.

*Тук включете процедурите за гласуване на сателитния клуб.*

Член 8. Комисии

**Параграф 1** – Клубът има комисиите, изброени в член 11, параграф 7, от Стандартната конституция на Ротари клуба -

-Клубна администрация

- Членство

- Публичен имидж

- Фондация Ротари

- Проекти за служба.

 Бордът или президентът могат да назначават допълнителни комисии, ако е необходимо.

**Параграф 2** – Президентът е служебен член на всички комисии.

**Параграф 3** – Всеки председател отговаря за редовните срещи и дейността на комисията, освен това трябва да контролира и координира работата на комисията и да докладва на Борда за всички нейни дейности.

*Клубните комисии координират дейностите си, за да се постигнат годишните и дългосрочните цели на клуба.*

**Член 9. Финанси**

**Параграф 1** – Преди началото на всяка ротарианска година Бордът изготвя бюджет на очакваните приходи и разходи.

**Параграф 2** – Касиерът депозира всички клубни средства в банка, посочена от Борда на директорите. Клубните средства се разделят в две банкови сметки: клубни операции и проекти за служба.

**Параграф 3** – Всички сметки се плащат от касиера или друг упълномощен офицер единствено след одобрение от двама офицери или директори.

**Параграф 4** – Веднъж годишно квалифицирано лице извършва ревизия на финансовите операции. По решение на членовете на клуба може де се назначава комисия за извършване на ревизия за съответен период, който не може да бъде по-кратък от периодите, на които се разделя финансовата година на клуба

**Параграф 5** – Клубните членове получават годишния финансов отчет на клуба. На годишната среща се представя полугодишен отчет, заедно с текущите приходи и разходи и приходите и разходите от предходната година.

**Параграф 6** - Ротари клубът внася всяка година не по-малко от една вноска от 1000 щ.д. във Фондация Ротари, като за удостояване с отличието “Пол Харис Фелоу” се предлага член на клуба, внесъл към датата на изготвяне на предложението 1000 щ .долара /сумата може да е сбор от годишните вноски от 100 долара или да е резултат от натрупване до момента вноски и довнесена разлика/ Извън посочената вноска от 1000 долара, клубът може да изготвя предложение за удостояване на всеки член или гражданин дарил 1000 долара за Ротари фондацията чрез клуба

**Параграф 6** – Финансовата година на този клуб започва на 1 юли и завършва на 30 юни.

Член 10. Метод за избиране на членове

**Параграф 1** – Член на клуба предлага на Борда и/или на комисията по членството името на кандидат за членство или прехвърлящ се или бивш член на друг клуб.

**Параграф 2** – Бордът одобрява или отхвърля предложението в срок от 30 дни от неговото подаване и уведомява вносителя относно своето решение.

**Параграф 3** – Ако решението на Борда е положително, потенциалният член бива поканен да се присъедини към клуба.

*Процесът за реакция на възражения, повдигнати от настоящи членове, може да бъде включен тук.*

Член 11. Изменения

Този правилник може да бъде изменян на всяка редовна среща. Изменението на клубния правилник изисква писмено предизвестие до всеки член 21 дни преди срещата, наличие на кворум за гласуването и две-трети от гласовете да са в подкрепа на изменението. Никакво изменение или допълнение към този правилник не може да бъде прието, ако противоречи на Стандартната конституция на Ротари клуба, на конституцията и правилника на РИ, както и Кодекса с ротарианските практики.